**Procés participatiu d’avaluació del compliment de les obligacions de transparència de l’Administració de la Generalitat de Catalunya**

Marc de referència

**ESTRUCTURA DEL DOCUMENT**

Aquest document descriu els elements més rellevants del procés participatiu que es vol realitzar per garantir la participació d’experts independents i de la ciutadania en el procediment d’avaluació del compliment de les obligacions de transparència de l’Administració de la Generalitat de Catalunya, garantia que disposa la Llei 19/2014, de 29 de desembre, de transparència, accés a la informació pública i bon govern[[1]](#footnote-1).

Guió:

1. Antecedents
2. Objectius
3. De què parlarem? (els eixos del debat)
4. Quins límits té el debat??
5. Amb qui debatrem? (mapa d’actors)
6. Com ho farem? El disseny del procés participatiu
7. La resposta i compromís de la Secretaria de Govern Obert
8. Pla de comunicació
9. **ANTECEDENTS**

La LTAIPBG, en l’article 6.3, disposa el següent: “Els subjectes obligats han d’establir procediments basats en indicadors objectius per a avaluar el compliments de les obligacions de transparència. En els procediments d’avaluació s’ha de garantir la participació d’experts independents i dels ciutadans”.

Aquest article ha estat desenvolupat en l’article 15 del Decret 8/2021, de 9 de febrer, sobre la transparència i el dret d'accés a la informació pública, que estableix:

“1. Cada administració pública ha d'establir els procediments adequats per tal d'efectuar una anàlisi amb la finalitat d'avaluar el grau de compliment intern de les seves obligacions de publicitat activa i donar-ne publicitat activa per tal de garantir el compliment dels requisits que, a aquest efecte, disposa l'apartat tercer de l'article 6 de la Llei 19/2014, del 29 de desembre.

Els procediments d'avaluació han de garantir la participació de persones expertes independents i de la ciutadania.

2. En el cas de l'Administració de la Generalitat i les entitats del seu sector públic, aquesta anàlisi l'ha d'efectuar cada departament, amb periodicitat anual, i ha d'incloure un apartat referit al sector públic vinculat.

3. L'avaluació interna de l'Administració de la Generalitat i les entitats del seu sector públic ha de basar-se en el procediment i indicadors objectius continguts al model d'avaluació que aprova, a aquest efecte, la unitat directiva de l'Administració de la Generalitat competent en matèria de transparència.

4. Un cop els departaments efectuïn la seva avaluació interna, l'han de trametre a la unitat directiva de l'Administració de la Generalitat competent en matèria de transparència, per tal que elabori un document únic amb la finalitat de sotmetre'l a la participació de persones expertes i de la ciutadania, amb caràcter previ a la seva publicació definitiva al Portal de la transparència de Catalunya.”

El mes de març de 2016 es va lliurar un primer informe d’avaluació del compliment de les obligacions de publicitat activa de l’Administració de la Generalitat de Catalunya, corresponent als sis primers mesos de vigència de la LTAIPBG.

Posteriorment, es va revisar i actualitzar el model emprat, a fi de fer més comprensibles els indicadors d’avaluació i el sistema de puntuació, i se’n va fer una nova avaluació, de la qual es va emetre l’informe corresponent el novembre de 2018, que es publicà al Portal de govern obert[[2]](#footnote-2).

En l’informe, al final del document, es proposaven una sèrie de recomanacions de millora: l’aprovació del model d’avaluació per part de la Comissió Interdepartamental de Transparència i Govern Obert (CITGO); la realització d’autoavaluacions anuals per part dels departaments; i la tramesa dels resultats a la Secretaria de Transparència i Govern Obert (STGO), entre d’altres. El model d’avaluació va ser aprovat per la CITGO en la reunió de 19 de novembre de 2018.

L’any 2019 es va dur a terme una nova avaluació del compliment de les obligacions de transparència. En el procediment d’avaluació es va voler garantir la participació d’experts independents i de la ciutadania i, a aquest efecte, es va realitzar un procés participatiu. D’aquest procés van sorgir un total de 26 propostes. A l’abril de l’any 2020, es va elaborar l’informe de retorn del procés, que donava resposta a les propostes recollides. El procés participatiu i els informes corresponents es poden consultar al portal Participa[[3]](#footnote-3).

A final de l’any 2020 es va fer de nou l’avaluació del compliment de les obligacions de transparència. En el model d’avaluació emprat s’han afegit les propostes del procés participatiu susceptibles de ser-hi incorporades directament. En concret, s’ha apujat el pes de l’indicador “Presentació” fins al 25%, i s’ha donat el mateix pes als tres indicadors restants. També s’hi han afegit alguns ítems d’informació subjecta a publicitat activa nous (entre d’altres, els de videoactes, quadres de classificació, registres d’eliminació de documents, visor de l’activitat directiva i dades obertes de contractació pública). El mes de març de 2021 s’ha fet l’informe del compliment de les obligacions de transparència.

1. **OBJECTIUS DEL PROCÉS PARTICIPATIU**

**Objectiu estratègic:**

* Millorar la legitimitat i credibilitat de la política de transparència de la Generalitat de Catalunya a través de l’avaluació com a mecanisme de rendiment de comptes.
* Teixir noves relacions i millorar la governança amb els agents afectats per la política pública.

**Objectiu principal que volem obtenir del procés participatiu:**

* Recollir mesures i propostes per enriquir i millorar l’avaluació del compliment de les obligacions de transparència quant a la informació subjecta a publicitat activa.
* Presentar el document d’avaluació corresponent a l’any 2020 als experts independents i la ciutadania perquè en facin observacions sobre les conclusions i recomanacions.

**Objectius específics:**

**1. Millorar, si s’escau, el procediment d’avaluació del compliment de les obligacions de transparència**

* 1. Identificar aspectes de millora en el sistema d’avaluació del compliment de les obligacions de transparència de l’Administració de la Generalitat de Catalunya
* Aquest objectiu consisteix a identificar millores en el model d’avaluació, per tal d’incorporar-les al model, si així es valora i considera pertinent, i implementar-les en les avaluacions futures perquè d’aquesta forma esdevinguin al màxim d’eficaces, objectives i fidedignes.
1. **Rebre l’opinió de la ciutadania i de les persones expertes en la matèria sobre l’informe d’avaluació**

1.2 Conèixer l’opinió de la ciutadania i de les persones expertes en la matèria en relació amb el document únic sobre l’avaluació de les obligacions de transparència de l’Administració de la Generalitat de Catalunya per a l’any 2020.

* Aquest objectiu consisteix a detectar mancances i oportunitats de millora en l’informe d’avaluació de les obligacions de transparència.
1. **DE QUÈ PARLAREM? (els eixos del debat)**

El procés participatiu s’estructura al voltant de dos eixos temàtics per donar resposta als objectius plantejats:

1. **El procediment d’avaluació del compliment de les obligacions de transparència**

En aquest eix es vol conèixer si la metodologia emprada, recollida en el model d’avaluació, és satisfactòria per mesurar adequadament el compliment de les obligacions de transparència que disposa la LTAIPBG[[4]](#footnote-4) respecte de la informació subjecta a publicitat activa (també establerta a la LTAIPBG).

El model d’avaluació emprat es basa en la valoració de la informació subjecta a publicitat activa, la qual ha de publicar-se al Portal de transparència de la Generalitat de Catalunya d’acord amb la LTAIPBG. Per a aquesta finalitat, el model estableix quatre indicadors d’avaluació. La valoració de cada informació o ítem de publicitat activa és la mitjana ponderada de la valoració donada a cadascun dels indicadors.

Els indicadors i els seus pesos relatius són els següents: Presentació de la informació (25%); Accessibilitat (25%); Contingut (25%); Font, format i actualització (25%). Els valors possibles de cada indicador són: 0 (puntuació mínima); 25; 50; 75; i 100 (puntuació màxima).

A partir de les valoracions dels ítems, el qüestionari calcula automàticament les valoracions dels apartats o subapartats i, finalment, dona una puntuació global mitjana del grau de compliment de les obligacions.

Aspectes a tractar:

Pel que fa a les obligacions de transparència:

* Creieu que hi ha obligacions de transparència més importants que d’altres? (sí/no)
* En cas afirmatiu, ens podeu dir quines i quin pes creieu que haurien de tenir?

En relació amb els indicadors d’avaluació:

* Penseu que els quatre indicadors d’avaluació del model recullen de forma adequada les obligacions de transparència establertes en la Llei? (sí/no)
* En cas negatiu, quin nombre us semblaria adequat?

Respecte del sistema de valoració dels indicadors:

* Trobeu encertat el sistema de valoració de cada indicador (amb cinc valors possibles: 0, 25, 50, 75, 100)? (sí/no)
* En cas que no, quin proposaríeu?

Quant a la informació publicada al Portal de la transparència:

* Trobeu a faltar alguna informació que creieu que hauria de ser-hi? (sí/no)
* En cas afirmatiu, ens podeu dir quina o quines?
* Penseu que la informació és comprensible? (sí/no)
* Penseu que s’han de fer massa clics per arribar a la informació que es busca? (sí/no)
* Trobeu que la informació publicada està actualitzada? (sí/no)

En relació amb l’avaluació:

* A banda de l’avaluació feta per l’Administració, creieu que seria desitjable disposar d’una altra avaluació externa a l’Administració? (sí/no)

Proposta de debat:

* Com podem millorar la informació que es publica al Portal de la transparència?
1. **L’informe d’avaluació del compliment de les obligacions de transparència**

Dins aquest eix de debat es vol rebre informació sobre el contingut de l’informe d’avaluació, és a dir, rebre l’opinió de la ciutadania i de les persones expertes en la matèria respecte del document.

Aspectes a tractar:

Pel que fa a l’estructura de l’informe:

* Creieu que l’estructura de l’informe és adequada? (sí/no)
* En cas negatiu, animeu-vos a fer-nos alguna proposta (enllaç a la proposta de debat).

Quant al resultat obtingut:

* Creieu que el resultat de l’informe (un 88,92%) reflecteix satisfactòriament el compliment de les obligacions de transparència sobre la informació subjecta a publicitat activa de l’Administració de la Generalitat de Catalunya? (sí/no)
* En cas contrari, per quins motius?

Proposta de debat:

* Com podem millorar l’informe d’avaluació?
1. **QUINS LÍMITS TÉ EL DEBAT?**

El procés participatiu generarà una reflexió al voltant del model d’avaluació del compliment de les obligacions de transparència de la informació subjecta a publicitat activa i de l’informe d’avaluació per a l’any 2020.

Els límits seran els següents (en el sentit que no estan subjectes a modificació):

1. Les obligacions de transparència recollides en la Llei de transparència (art. 6.1), que són les següents:
2. Difondre la informació pública d’interès general d’una manera veraç i objectiva, perquè les persones puguin conèixer l’actuació i el funcionament de l’Administració pública i exercir el control d’aquesta actuació.
3. Garantir que la informació a què fa referència la lletra a) es difon de manera constant i s’actualitza permanentment, amb la indicació expressa de la data en què s’ha actualitzat per darrera vegada i, si és possible, de la data en què s’ha de tornar a actualitzar.
4. Organitzar la informació de manera que sigui fàcilment accessible i comprensible per a les persones i que en faciliti una consulta àgil i ràpida per mitjà d’instruments de cerca dotats de les característiques tècniques que ho garanteixin.
5. Ordenar temàticament la informació perquè sigui localitzable de manera fàcil i intuïtiva. Aquesta ordenació s’ha de fer, com a mínim, amb criteris temàtics i cronològics, seguint el quadre de classificació documental corporatiu -si se’n disposa- i incorporant-hi índexs o guies de consulta.
6. Facilitar la consulta de la informació amb l’ús de mitjans informàtics en formats fàcilment comprensibles i que permetin la interoperabilitat i la reutilització.

2. La informació subjecta a publicitat activa recollida en la Llei de transparència (articles 8 a 15) i altra normativa.

3. L’informe d’avaluació corresponent a l’any 2020; sí serà modificable, en canvi, la forma com s’elaborarà de cara a avaluacions futures.

Sí que podrà ser objecte del debat qualsevol altre aspecte que ajudi a obtenir una avaluació futura millor del compliment de les obligacions de transparència.

1. **AMB QUI DEBATREM?**

La identificació i convocatòria dels actors per a la participació és sempre un element clau en tot procés participatiu.

La idea és que es configuri un procés participatiu obert a tothom quevulgui i tingui interès a participar.

S’han identificat els grups següents:

1. **Experts independents.** Aquí s’han identificat quatre grup d’actors:
* Experts d’entitats del món del govern obert
* Professors universitaris en temes de govern obert
* Periodistes en temes de govern obert
* Experts d’altres administracions i ens
1. **Ciutadania en general**

Cal definir el detall dels actors, perfil i eix de debat en el qual participaran, configurant el que serà el mapa d’actors que hi participaran.

**Grup motor**

Es preveu la creació d’un grup motor que respon als objectius següents:

* Validar el treball fet
* Compartir el treball
* Fer difusió del procés

Els components del grup motor seran:

* Direcció General de Dades Obertes, Transparència i Col·laboració – cinc persones: director/a general, subdirector/a de Transparència i Dades Obertes, cap de l’Àrea de Transparència, responsable de Comunicació, analista en Polítiques Públiques en Matèria de Transparència.
* Direcció General de Participació – dues persones: responsable de Planificació de Projectes Participatius i responsable d'Anàlisi i Qualitat.
1. **COM HO FAREM? El disseny del procés participatiu**

El disseny preveu fer una participació en línia durant tota la durada del procés participatiu al portal Participa.

En el Participa publicarem un qüestionari amb preguntes tancades (amb resposta sí/no) i d’altres obertes sobre aspectes concrets del sistema d’avaluació i de l’informe d’avaluació.

Així mateix, hi publicarem algunes propostes sobre els eixos de debat.

1. Qüestionari:

Eix 1. El procediment d’avaluació del compliment de les obligacions de transparència

Pel que fa a les obligacions de transparència:

* Creieu que hi ha obligacions de transparència més importants que d’altres? (sí/no)
* En cas afirmatiu, ens podeu dir quines i quin pes creieu que haurien de tenir?

En relació amb els indicadors d’avaluació:

* Penseu que els quatre indicadors d’avaluació del model recullen de forma adequada les obligacions de transparència establertes en la Llei? (sí/no)
* En cas negatiu, quin nombre us semblaria adequat?

Respecte del sistema de valoració dels indicadors:

* Trobeu encertat el sistema de valoració de cada indicador (amb cinc valors possibles: 0, 25, 50, 75, 100)? (sí/no)
* En cas que no, quin proposaríeu?

Quant a la informació publicada al Portal de la transparència:

* Trobeu a faltar alguna informació que creieu que hauria de ser-hi? (sí/no)
* En cas afirmatiu, ens podeu dir quina o quines?
* Penseu que la informació és comprensible? (sí/no)
* Penseu que s’han de fer massa clics per arribar a la informació que es busca? (sí/no)
* Trobeu que la informació publicada està actualitzada? (sí/no)

En relació amb l’avaluació:

* A banda de l’avaluació feta per l’Administració, creieu que seria desitjable disposar d’una altra avaluació externa a l’Administració? (sí/no)

Eix 2. L’informe d’avaluació del compliment de les obligacions de transparència

Pel que fa a l’estructura de l’informe:

* Creieu que l’estructura de l’informe és adequada? (sí/no)
* En cas negatiu, animeu-vos a fer-nos alguna proposta (enllaç a la proposta de debat)

Quant al resultat obtingut:

* Creieu que el resultat de l’informe (un 88,92%) reflecteix fidelment el compliment de les obligacions de transparència sobre la informació subjecta a publicitat activa de l’Administració de la Generalitat de Catalunya? (sí/no)
* En cas contrari, per quins motius?

2. Propostes obertes al debat:

Eix 1. El procediment d’avaluació del compliment de les obligacions de transparència

* Com podem millorar el procediment d’avaluació de la informació que es publica al Portal de la transparència?

Eix 2. L’informe d’avaluació del compliment de les obligacions de transparència

* Com podem millorar l’informe d’avaluació?

**Participació en línia (al portal Participa)**

* Descripció: opció oberta al conjunt d’actors i ciutadania per fer arribar les seves aportacions en línia
* Actors convocats: actors grup 1 (experts independents) i ciutadania.
* Continguts: es tractaran els 2 eixos.
* Dates: del 15 de setembre al 30 d’octubre de 2021.
* Materials de suport: informe d’avaluació fet, model d’avaluació, marc de referència, documents sobre les obligacions de transparència, els indicadors d’avaluació, de presentació procés, etc.
1. **LA RESPOSTA I EL COMPROMÍS DE LA DIRECCIÓ GENERAL DE DADES OBERTES, TRANSPARÈNCIA I COL·LABORACIÓ**

La Direcció General donarà compte dels resultats del procés participatiu amb l’elaboració i comunicació d’un primer informe de resultats que reculli com ha transcorregut tot el procés i, en especial, les aportacions i els resultats obtinguts.

En segon lloc, s’haurà d’explicitar quins han estat els impactes de la reflexió i les aportacions recollides en un informe d’impacte (de retorn), que elaborarà la Direcció General i que raonarà els motius i la forma en què s’han inclòs o exclòs les aportacions recollides durant la reflexió.

1. **PLA DE COMUNICACIÓ**

S’ha d’elaborar un pla de comunicació, que té com a objectius donar a conèixer a la ciutadania i al conjunt d’agents implicats els elements bàsics del procés participatiu (en què consisteix, a qui es convoca, com s’hi pot participar, els resultats finals, etc.). Es distingeixen tres moments especialment rellevants:

1. Abans de l’inici del procés (explicar molt bé en què consisteix i quina és la finalitat):
	1. Piulades a Twitter (2a setmana de setembre de 2021).
	2. Notícia sobre el procés participatiu al Portal de govern obert (entre el 10 i el 15 de setembre 2021).
2. A l’inici del procés. Donar a conèixer el procés participatiu de forma adequada i amb diferents canals.
	1. Publicació de la informació relativa al procés participatiu al portal Participa (15 de setembre de 2021).
	2. Enviament de correu electrònic al mapa d’actors fent difusió de l’obertura del procés participatiu sobre l’avaluació de la transparència (15 de setembre de 2021).
	3. Piulades durant el procés de participació a Twitter amb enllaç a l’espai web del Participa (setembre i octubre 2021).
	4. Notícia al *Butlletí de Govern Obert* de setembre de 2021 sobre el procés.
	5. Possible enviament de correu recordatori en funció de la participació (octubre 2021).
3. En acabar. Donar resposta i retre comptes amb els resultats i impactes del procés participatiu.
	1. Publicació al portal de l’informe final del procés, i enviament d’un correu informant els participants (2a meitat de novembre 2021).
	2. Redacció d’una notícia sobre l’informe de resultats (2a meitat de novembre 2021).
	3. Piulada a Twitter el dia que es presentin els resultats del procés participatiu a la CITGO (data per decidir).
	4. Publicació de l’informe de retorn al portal amb el detall de les propostes acceptades i no acceptades, i les motivacions, i enviament d’un correu electrònic als participants. També piulada a Twitter. Nota al B*utlletí de Govern Obert*, si s’escau (1a quinzena de novembre 2021).
	5. Redacció de notícia sobre l’informe de retorn (final de desembre 2021).
1. D’ara endavant, LTAIPBG. [↑](#footnote-ref-1)
2. Enllaç: <http://governobert.gencat.cat/ca/transparencia/Que-es-transparencia-gencat/avaluacio/> l’enllaç va a una distribuïdora, no a l’informe pròpiament [↑](#footnote-ref-2)
3. Enllaç: <https://participa.gencat.cat/processes/AvalTransparencia> [↑](#footnote-ref-3)
4. Les obligacions es detallen en el punt 3 d’aquest document (Quins límits té el debat?). [↑](#footnote-ref-4)